Drie dood, 1 beseer toe voertuie van voor bots | Maroela Media
Drie dood, 1 beseer toe voertuie van voor bots
Drie mense is dood en een persoon het ernstige beserings opgedoen toe twee voertuie Sondag reg van voor op die Bleskoppad naby Photshaneng in Rustenburg gebots het.
Werner Vermaak, woordvoerder van ER24, het gesê die ongeluk het Sondagoggend vroeg gebeur en paramedici is net voor 06:00 na die ongelukstoneel ontbied.
“By paramedici se aankoms het hulle twee wrakke aangetref. Een van die voertuie het op sy dak gelê,” het Vermaak gesê. Twee mense het reeds aan hul beserings beswyk en daar was niks wat vir hulle gedoen kon word nie; hulle is dood verklaar.
Paramedici kon ŉ derde persoon aanvanklik weer bybring, maar hy het later ook op die toneel gesterf. ŉ Vierde persoon het ernstige beserings opgedoen en is deur ŉ ander ambulansdiens na ŉ nabygeleë hospitaal gehaas.
Polisieman steek kaper glo verskeie kere met mes
Hierdie ongeluk kon voorkom word. Let op die kleur van die voertuie. Op 120 Km per uur is grys voertuie onsigbaar.
Grys · 10 maande gelede
Grys voertuie is onsigbaar?? Sesuur in die oggend sou beide motors se ligte aan gewees het.